
REPUBLIKA E SHQIPËRISË
DHOMA KOMBËTARE E NOTERISË
Nr. ______ Rep ______
Nr. ______ Kol _______

Kjo MARRËVESHJE ZHVILLIMI (në vijim “Kontrata”) nënshkruhet sot më datë [●] (“Data e Nënshkrimit”), para meje Noteri [●], anëtar në Dhomën Kombëtare të Noterisë, me zyrë në adresën [ ●], nga dhe ndërmjet
(1) [bookmark: _Hlk118201872]“ALBANIAN SEAPORTS DEVELOPMENT COMPANY” SH.A sh.a., një shoqëri tregtare e themeluar sipas ligjeve të Republikës së Shqipërisë, e regjistruar pranë Qendrës Kombëtare të Biznesit (QKB) me numër unik identifikimi M21929501T, me zyrë të regjistruar në Durrës, Rruga “Tregtare”, Lagjja Nr. 1 Republika e Shqipërisë (në vijim “PRONARI”), e përfaqësuar ligjërisht nga administratori, Z. [●], i biri [●], i lindur më [●], në [●]  dhe banues në [●], i identifikuar nëpërmjet letërnjoftimit ID me nr. [●], me numër personal [●], madhor me zotësi juridike dhe zotësi të plotë për të vepruar; DHE
(2) [INVESTITORI STRATEGJIK] sh.a., një shoqëri tregtare e themeluar sipas ligjeve të Republikës së Shqipërisë, e regjistruar pranë Qendrës Kombëtare të Biznesit (QKB) me numër unik identifikimi [●], me zyrë të regjistruar në [●] (në vijim “ZHVILLUESI”), e përfaqësuar ligjërisht nga administratori, Z. [●], i biri [●], i lindur më [●], në [●]  dhe banues në [●], i identifikuar nëpërmjet letërnjoftimit ID me nr. [●], me numër personal [●], madhor me zotësi juridike dhe zotësi të plotë për të vepruar.
Zhvilluesi dhe Pronari referohen në këtë Kontratë si “Pala” dhe së bashku “Palët” sipas varianteve të tyre gjuhësore në njëjës ose në shumës, siç mund ta kërkojë herë pas here konteksti i kësaj Kontrate.
MEQENËSE, më [●] Qeveria e Shqipërisë, Eagle Hills Real Estate Development sh.p.k., Albanian Seaports Development Company sh.a. dhe NSHMI Development LLC kanë lidhur Marrëveshjen Kuadër (siç përkufizohet më poshtë);
MEQENËSE, Marrëveshja Kuadër parashikon lidhjen e një ose më shumë Kontratave të Zhvillimit mes Palëve këtu në lidhje me Territorin e Projektit (siç është përkufizuar më poshtë);
MEQENËSE, Pronari zotëron Pasurinë (siç është përkufizuar më poshtë) mbi të cilën do të ndërtohet Kompleksi Ndërtimor (siç është përkufizuar më poshtë) nga Zhvilluesi;
MEQENËSE, Pronari është njëri ndër dy aksionarët e Shoqërisë Zhvilluese dhe merr pjesë në të ardhurat e përfituara nga aktiviteti i Zhvilluesit (përfshirë, por pa u kufizuar te, të ardhurat e realizuara nga shitja e të gjitha ose pjesëve të caktuara të Kompleksit Ndërtimor), të cilat do t’i shpërndahen si dividend Pronarit në përputhje me Statutin e Zhvilluesit;
MEQENËSE, Palët dëshirojnë të specifikojnë në këtë Kontratë, mes të tjerash, të drejtat, detyrimet dhe kushtet e bashkëpunimit midis tyre;
ATËHERË, bazuar në të drejtat, detyrimet, garancitë dhe premtimet reciproke që përmbahen këtu, si dhe bazuar në Legjislacionin e Zbatueshëm, Palët bien dakord si vijon:
[bookmark: _Toc118206977]PËRKUFIZIME DHE INTERPRETIME
[bookmark: _Toc118206978]Përkufizime
Fjalët me shkronja të mëdha në këtë Kontratë, që nuk janë përkufizuar në vijim, kanë kuptimin e përcaktuar në Marrëveshjen Kuadër.
“ASHK” ka kuptimin që i është dhënë te Neni 3.04(b) (Zbardhja, Pagesa e Taksave dhe Regjistrimi i Lejes së Ndërtimit) i kësaj Kontrate.
“Kompleks Ndërtimor” nënkupton ndërtesat që do të ndërtohen dhe zhvillohen te Pasuria në përputhje me Lejet e Ndërtimit.
“Ditë Pune” do të thotë dita në të cilën Banka e Shqipërisë është e hapur për punë, përjashtuar të shtunën, të dielën dhe festat zyrtare.
“Ligji për Kadastrën” nënkupton Ligjin Nr. 111/2018 “Për kadastrën”.
“Pretendimi” nënkupton çdo ankesë, padi, pretendim, kërkesë për kompensim, në gjykatë, në gjykatën e arbitrazhit, Entitetin Qeveritar ose në ndonjë institucion apo organizatë, që merr vendime të ngjashme dhe që ka juridiksion mbi Palët.
“Kontrata” ka kuptimin që i është dhënë në preambulën e kësaj Kontrate.
“Projekti i Ndërtimit” ka kuptimin që i është dhënë te Neni 3.02 (Projekti i Ndërtimit) i kësaj Kontrate.
“VKM 408” nënkupton Vendimin e Këshillit të Ministrave Nr. 408, datë 13.5.2015, “Për miratimin e Rregullores së Zhvillimit të Territorit”, i ndryshuar.
“Zhvilluesi” ka kuptimin që i është dhënë në preambulën e kësaj Kontrate.
“Rast Mospërmbushjeje i Zhvilluesit” ka kuptimin që i është dhënë te Neni 9.01(a) (Rast Mospërmbushjeje; Rast Mospërmbushjeje i Zhvilluesit) i kësaj Kontrate.
“Rast Mospërmbushjeje” ka kuptimin e Rastit të Mospërmbushjes së Zhvilluesit dhe Rastit të Mospërmbushjes së Pronarit.
“Marrëveshja Kuadër” ka kuptimin e marrëveshjes së lidhur mes Qeverisë së Shqipërisë, Eagle Hills Real Estate Development, Pronarit dhe NSHMI Development LLC, më datë [●], me nr. Rep. [●], nr. Kol. [●], nënshkruar pranë noterit [●].
“Pala e Dëmshpërblyer” ka kuptimin që i është dhënë te Neni 8.01 (Dëmshpërblimi) i kësaj Kontrate.
“Pala Dëmshpërblyese” ka kuptimin që i është dhënë te Neni 8.01 (Dëmshpërblimi) i kësaj Kontrate.
“Mbikëqyrësi i Pavarur” nënkupton supervizorin e pavarur nga Zhvilluesi, i cili është kontraktuar për të mbikëqyrur procesin e ndërtimit të Kompleksit Ndërtimor, në përputhje me Legjislacionin e Zbatueshëm, duke përfshirë Udhëzimin Nr. 3 të Këshillit të Ministrave, datë 15.2.2001, “Për mbikëqyrjen dhe kolaudimin e punimeve të ndërtimit”.
“Gjykim” ka kuptimin që i është dhënë te Neni 7.01(c) (Deklarimet dhe Garancitë e Palëve; Konfliktet; Lejet) i kësaj Kontrate.
“Autoriteti Vendor”, siç përdoret në Kontratë, nënkupton çdo bashki ose rreth, sikurse përcaktohet në Ligjin Nr. 139/2015 “Për vetëqeverisjen vendore”, të ndryshuar si dhe çdo entitet, person, agjenci ose autoritet nën kontrollin direkt ose indirekt të një bashkie ose rrethi, ose nënndarje politike të tyre, cilido qoftë përcaktimi që mund të kenë në çdo kohë, i cili ka juridiksion mbi Palët, sipas Legjislacionit të Zbatueshëm.
“Ndikim Përkeqësues Thelbësor” ka kuptimin e dhënë te Neni 7.01(a) (Deklarimet dhe Garancitë e Palëve) i kësaj Kontrate.
“Njoftimi i të Metave” ka kuptimin që i është dhënë te Neni 4.07 (Procesi për Përcaktimin e të Metave) i kësaj Kontrate.
“Pronari” ka kuptimin që i është dhënë në preambulën e kësaj Kontrate.
“Rast Mospërmbushjeje i Pronarit” ka kuptimin që i është dhënë te Neni 9.01(b) (Rast Mospërmbushjeje; Rast Mospërmbushjeje i Pronarit).
“Pala” ka kuptimin që i është dhënë në preambulën e kësaj Kontrate.
“Person” nënkupton çdo individ, person fizik, shoqëri, partneritet, ose çdo formë organizimi të parashikuar në Legjislacionin e Zbatueshëm ose të një vendi të caktuar, duke përfshirë Entitetet Qeveritare ose Autoritetet Vendore. 
“Pasuria” nënkupton pasurinë e paluajtshme, të regjistruar në ASHK, në pronësi të Pronarit me të dhënat e specifikuara te  (Pasuria e Pronarit).
“Procesverbali i Dorëzimit të Pasurisë” ka kuptimin që i është dhënë te Neni 4.01 (Dorëzimi i Pasurisë) i kësaj Kontrate.
“Data e Planifikuar e Përfundimit” ka kuptimin që i është dhënë te Neni 4.05(a) (Afati për Përfundimin e Kompleksit Ndërtimor) i kësaj Kontrate.
“Data e Nënshkrimit” ka kuptimin që i është dhënë në preambulën e kësaj Kontrate.
“Procesverbali i Fillimit të Punimeve” nënkupton procesverbalin e fillimit të punimeve të nënshkruar nga Mbikëqyrësi i Pavarur dhe Zhvilluesi në përputhje me specifikimet e parashikuara në Udhëzimin Nr. 3 të Këshillit të Ministrave, datë 15.2.2001, “Për mbikëqyrjen dhe kolaudimin e punimeve të ndërtimit”.
[bookmark: _Toc118206979]Parimet e interpretimit
Në këtë Kontratë, përveçse kur konteksti e kërkon ndryshe, do të përdoren interpretimet e mëposhtme:
Koha. Të gjitha referencat ndaj kohës kryhen sipas orës vendase në Republikën e Shqipërisë (me përjashtim të përkufizimit të Ditës së Punës).
Llogaritja e periudhave kohore. Gjatë llogaritjes së periudhës së ditëve përpara, përgjatë ose pas së cilave kryhet veprimi apo ndërmerret hapi në përputhje me këtë Kontratë, dita e përdorur si datë reference për llogaritjen e periudhës përjashtohet. Nëse dita e fundit e periudhës nuk është Ditë Pune, atëherë periudha në fjalë përfundon në Ditën pasardhëse të Punës. Përveçse kur përcaktohet shprehimisht ndryshe, afatet e përcaktuara në javë ose muaj përfundojnë në të njëjtën ditë kalendarike të javës ose muajit përkatës të caktuar si përfundimi i afatit.
Gjinia dhe numri. Në këtë Kontratë, të gjitha referencat ndaj gjinisë përfshijnë të gjitha gjinitë, dhe fjalët që janë vetëm në numrin njëjës përfshijnë dhe shumësin dhe anasjellas.
Titujt. Tabela e përmbajtjes, ndarja e kësaj Kontrate në kre, nene, paragrafë dhe nënndarje të tjera dhe vendosja e titujve, shërbejnë vetëm për lehtësi reference dhe as ndikojnë e as përdoren gjatë të kuptuarit apo interpretimit të kësaj Kontrate.
Krerët/Nenet/paragrafët. Në këtë Kontratë, të gjitha referencat ndaj “Kreut”, “Nenit” ose “paragrafit” lidhen vetëm me Kreun, Nenin dhe/ose paragrafin përkatës të kësaj Kontrate, përveçse kur përcaktohet ndryshe.
Këtu. Fjalët, si “këtu”, “në vijim”, “i/e kësaj” dhe “sipas kësaj”, i referohen kësaj Kontrate në tërësi dhe jo thjesht një nënndarjeje ku gjenden këto fjalë, përveçse kur konteksti e kërkon ndryshe.
Përfshirë. Fjala “përfshirë”, ose ndonjë variant tjetër i saj, nënkupton “duke përfshirë, por pa kufizim” dhe nuk interpretohet si kufizim i asnjë deklarate të përgjithshme që e paraprin sa u përket pikave apo ngjarjeve konkrete ose të ngjashme që vijnë menjëherë pas saj.
Shtojcat. Shtojcat bashkëngjitur kësaj Kontrate interpretohen bashkërisht me dhe si pjesë thelbësore e kësaj Kontrate në të njëjtën masë si të ishin parashikuar fjalë për fjalë në këtë dokument.
Monedha e pagesës. Përveçse kur Legjislacioni i Zbatueshëm parashikon ndryshe, të gjitha pagesat e parashikuara në këtë Kontratë kryhen në monedhën EUR (euro). Në të gjitha rastet kur Legjislacioni i Zbatueshëm parashikon kryerjen e pagesës në LEK, apo është e nevojshme të përcaktohet shuma e pagesës ose e një vlere të pretenduar apo nëse është arritur apo tejkaluar një kufi ose prag monetar i parashikuar në këtë Kontratë dhe vlera e pagesave ose pretendimeve në fjalë është shprehur në LEK, shuma e pagesave/pretendimeve në fjalë të shprehura në LEK përllogaritet duke zbatuar kursin e këmbimit mesatar të Bankës Kombëtare të Shqipërisë në datën e kryerjes së pagesës/përcaktimit. Të gjitha pagesat e kryera nga Qeveria e Shqipërisë kundrejt Investitorit Strategjik (duke përfshirë kapitalin në cash) kryhen në LEK.
Siguroj. Nëse ndonjë dispozitë në këtë Kontratë parashikon që një Aksionar do të sigurohet që diçka është bërë ose nuk është bërë, ky term “siguroj” ose “shkakton që të ndodhë”, do të interpretohet si një premtim detyrues i palës që e bën këtë premtim.
Persona, shoqëri. Referencat ndaj një “shoqërie” interpretohen si përfshirje e çdo shoqërie, korporate, organizate biznesi, ose organi tjetër korporate, kudo dhe sido të jenë themeluar ose organizuar. Referencat ndaj një “Personi” interpretohen si përfshirje e çdo individi, firme, shoqërie, entiteti ligjor, fondi, fondacioni, trusti ose enti tjetër të ngjashëm, Entiteti Qeveritar ose sipërmarrjeje tjetër të përbashkët, shoqate apo partneriteti (pavarësisht nëse kanë ose jo personalitet juridik të veçantë).
Personat kontrollues dhe shoqëritë e kontrolluara. Një shoqëri është “shoqëri e kontrolluar” e një Personi tjetër (“personi kontrollues” i saj) nëse ky Person, drejtpërdrejt ose tërthorazi, përmes një ose më shumë shoqërive të kontrolluara ose personave të tjerë kontrollues, e Kontrollon atë.
[bookmark: _Toc118206980]TË PËRGJITHSHME
[bookmark: _Toc118206981]Qëllimi i Kontratës
Qëllimi i kësaj Kontrate është përcaktimi dhe dokumentimi i saktë i kushteve, marrëveshjeve, të drejtave, detyrimeve, garancive dhe premtimeve të Palëve me qëllim zhvillimin e Pasurisë dhe ndërtimin nga Zhvilluesi të Kompleksit Ndërtimor, dhe kalimin në favor të Zhvilluesit të titullit të Pronësisë, në bazë të kushteve të përcaktuara në këtë Kontratë dhe në Kontratën e Transferimit të Titujve.
[bookmark: _Toc118206982]Baza ligjore
Kjo Kontratë bazohet, ndër të tjera, në Nenet 659 deri 704 të Kodit Civil të Republikës së Shqipërisë, i ndryshuar, në dispozitat e Ligjit “Për Kadastrën”, në Ligjin Nr. 7829, datë 01.06.1994 “Për Noterinë në Republikën e Shqipërisë”, i ndryshuar, si dhe në Legjislacionin e Zbatueshëm. Për aq sa lejohet nga dispozitat e Legjislacionit të Zbatueshëm, kur kjo Kontratë parashikon ndryshe nga Legjislacioni i Zbatueshëm, atëherë do të mbizotërojnë dispozitat e kësaj Kontrate.
[bookmark: _Ref70327287][bookmark: _Toc118206983]Hyrja në Fuqi
Kjo Kontratë hyn në fuqi dhe sjell pasoja ligjore që në Datën e Nënshkrimit.
[bookmark: _Ref70194046][bookmark: _Toc118206984]Përshkrimi i Pasurisë Objekt Kontrate
Për realizimin e objektivave të Palëve, Pronari merr përsipër që të vendosë në dispozicion të Zhvilluesit Pasurinë. Certifikata(t) e pronësisë së Pasurisë, i [është]/[janë] bashkëngjitur kësaj Kontrate te  (Certifikata(t) e Pronësisë së Pasurisë).
[bookmark: _Toc118206985]Marrëveshja Kuadër
Kjo Kontratë është plotësuese ndaj Marrëveshjes Kuadër. Në rast të ndonjë mospërputhjeje mes kësaj Kontrate dhe Marrëveshjes Kuadër, kjo e fundit do të mbizotërojë.
[bookmark: _Toc118206986]LEJET DHE AUTORIZIMET, AFATET, SHKELJA E TYRE
[bookmark: _Toc118206987]Studimet dhe Dokumentacioni Tekniko-Ligjor
Zhvilluesi ka detyrimin të kryejë me kostot dhe shpenzimet e veta të gjitha studimet që kërkohen nga Legjislacioni i Zbatueshëm për të plotësuar dokumentacionin teknik dhe ligjor të nevojshëm për të, për t’u pajisur me [një Leje Zhvillimore dhe] një Leje Ndërtimi.
[bookmark: _Ref109830633][bookmark: _Toc118206988]Projekti i Ndërtimit
[bookmark: _Ref70191059][bookmark: _Ref70194334]Brenda tre (3) muajsh nga Data e Nënshkrimit të kësaj Kontrate, Zhvilluesi merr përsipër të plotësojë dhe t’i dorëzojë KKT-së projektin ndërtimor, arkitekturor dhe teknik (në vijim “Projekti i Ndërtimit”) për t’u pajisur me një Leje Ndërtimi për Pasurinë. 
[bookmark: _Ref109737031]Zhvilluesi gëzon të drejtën për të bërë ndryshime në Projektin e Ndërtimit, nëse është e nevojshme. Çdo ndryshim në Projektin e Ndërtimit (nëse ka) bëhet në përputhje me Marrëveshjen Kuadër dhe Legjislacionin e Zbatueshëm.
[bookmark: _Toc118206989]Leja e Ndërtimit
0. [bookmark: _Ref70193368][bookmark: _Ref109737021] Aplikimi për Leje Ndërtimi. Zhvilluesi merr përsipër që brenda gjashtë (6) muajsh nga Data e Nënshkrimit të ndjekë të gjitha procedurat administrative, të përgatisë dhe sigurojë të gjithë dokumentacionin e nevojshëm sipas Legjislacionit të Zbatueshëm dhe të dorëzojë aplikimin për pajisjen me Leje Ndërtimi. Palët bien dakord se do të marrin të gjitha masat e duhura dhe do të bëjnë gjithçka që është e nevojshme për ta ndihmuar Zhvilluesin që të pajiset me Leje Ndërtimi brenda afateve të përshkruara në Mekanizmin e Miratimit të Përshpejtuar.
0. [bookmark: _heading=h.2xcytpi]Dorëzimi i Projektit për Leje Ndërtimi te Pronari. Zhvilluesi do t’i dorëzojë Pronarit një kopje të Projektit të Ndërtimit me të cilin ka aplikuar te KKT-ja (në format DWG dhe PDF). Pas miratimit të Lejes së Ndërtimit, Projekti i Ndërtimit i dorëzuar gjatë aplikimit bëhet pjesë e Kontratës si  (Projekti i Ndërtimit). Nëse Leja e Ndërtimit refuzohet nga KKT-ja, Palët bien dakord ta përsëritin procesin sërish, duke trajtuar mangësitë që kishte aplikimi i refuzuar dhe riaplikojnë brenda një periudhe kohore të përshtatshme pa vonesë të paarsyeshme nga marrja e refuzimit me shkrim të KKT-së. Refuzimi i Lejes së Ndërtimit nga KKT-ja do të pezullojë të gjitha afatet kohore përkatëse që lidhen me lëshimin e Lejes së Ndërtimit, dhe afatet kohore përkatëse shtyhen për të njëjtën periudhë, përveç nëse ky refuzim është rezultat i mospajtimit të Zhvilluesit me kërkesat e Legjislacionit të Zbatueshëm në lidhje me respektimin e procesit të Lejes së Ndërtimit.
[bookmark: _Ref70192586][bookmark: _Ref70194348][bookmark: _Toc118206990]Zbardhja, Pagesa e Taksave dhe Regjistrimi i Lejes së Ndërtimit
Brenda afateve kohore të përshtatshme të parashikuara në Legjislacionin e Zbatueshëm, Zhvilluesi merr përsipër të paguajë çdo tatim, taksë, tarifë ose detyrim të ngjashëm që mund të kërkohet nga Entiteti Qeveritar përkatës për lëshimin e Lejes së Ndërtimit, nëse ka, përveç taksës për strehimin social dhe taksës për ndikimin infrastrukturor sipas dispozitave të Marrëveshjes Kuadër.
[bookmark: _Ref70190328][bookmark: _Ref109724144]Zhvilluesi ndjek të gjitha procedurat e nevojshme administrative dhe dorëzon të gjitha dokumentet e nevojshme, që parashikohen nga Legjislacioni i Zbatueshëm për të mundësuar regjistrimin e Lejes së Ndërtimit në Agjencinë Shtetërore të Kadastrës (“ASHK”) brenda afatit kohor të parashikuar në Nenin 48 të Ligjit për Kadastrën.
[bookmark: _Toc118206991]FILLIMI DHE PËRFUNDIMI FIZIK I PUNIMEVE
[bookmark: _Ref109725171][bookmark: _Toc118206992][bookmark: _Ref70191150][bookmark: _Ref70193096][bookmark: _Ref70194367]Dorëzimi i Pasurisë
[bookmark: _Ref70190904]Nëse kushtet e tjera paraprake për Dorëzimin e Pasurisë janë plotësuar në përputhje me Marrëveshjen Kuadër, Pronari do të vërë në dispozicion Pasurinë për qëllime të zhvillimit dhe përdorimit të saj nga Zhvilluesi dhe për Zhvilluesin brenda 15 (pesëmbëdhjetë) ditësh nga marrja e kërkesës së Zhvilluesit për të vënë në dispozicion Pasurinë. Në momentin e dorëzimit të Pasurisë, Palët do të nënshkruajnë procesverbalin e dorëzimit (“Procesverbali i Dorëzimit të Pasurisë”), i cili do t’i bashkëngjitet kësaj Kontrate si  (Procesverbali i Dorëzimit të Pasurisë).
[bookmark: _Ref106565814][bookmark: _Toc118206993]Fillimi Fizik i Punimeve
Zhvilluesi merr përsipër të Fillojë Fizikisht Punimet në Pasuri brenda afateve të përshtatshme të parashikuara në Lejen përkatëse të Ndërtimit, por në asnjë rast jo më vonë sesa gjashtë (6) muaj pas marrjes së Lejes përkatëse të Ndërtimit dhe autorizimeve të nevojshme për zhvillimin e Projektit.
[bookmark: _Ref70194562][bookmark: _Ref109731925][bookmark: _Toc118206994][bookmark: _Ref70192706][bookmark: _Ref70193168]Cilësia e Ndërtimit 
Zhvilluesi merr përsipër dhe garanton kryerjen e punimeve ndërtimore të paktën sipas standardeve të zbatueshme në Shqipëri bazuar në Legjislacionin e Zbatueshëm për të përmbushur objektivin e tij të deklaruar të zhvillimit të një kompleksi pasurie të paluajtshme për përdorime të ndryshme dhe të klasit botëror.
Neni 0.1 [bookmark: _Ref106565913][bookmark: _Toc118206995][bookmark: _Ref70190365][bookmark: _Ref70193889][bookmark: _Ref106565910]Mbikëqyrja e Punimeve
1. [bookmark: _Ref70190545][bookmark: _Ref109830854][bookmark: _heading=h.q5mexgad6mc7]Mbikëqyrësi i Pavarur. Zhvilluesi cakton një mbikëqyrës të punimeve për të verifikuar progresin dhe cilësinë e zhvillimit të Kompleksit Ndërtimor (në vijim “Mbikëqyrësi i Pavarur”) sipas kërkesave të Legjislacionit të Zbatueshëm. Në rast se gjatë procesit të mbikëqyrjes Mbikëqyrësi i Pavarur vëren mangësi në zbatimin e Projektit të Ndërtimit, ai ka të drejtën të bëjë vërejtje me shkrim për Zhvilluesin dhe kërkon korrigjimin e të metave në përputhje me afatin kohor dhe procedurën e parashikuar te Neni 4.07 (Procesi për Përcaktimin e të Metave). Zhvilluesi është i detyruar të marrë në konsideratë komentet e Mbikëqyrësit të Pavarur dhe bën rregullimet e nevojshme.
1. [bookmark: _Ref109828483]Raportimi te Pronari. Sa herë që kërkohet me shkrim nga Pronari, Zhvilluesi është i detyruar dhe merr përsipër t’i raportojë Pronarit: (i) lidhur me progresin e punimeve, (ii) vonesat dhe/ose problemet që mund/ose janë parashikuar të ndikojnë te zbatimi i punimeve ose te përmbushja e detyrimeve të tjera që lindin nga kjo Kontratë ose nga Legjislacioni i Zbatueshëm, (iii) cilësinë e punimeve ose pajisjeve të përdorura, dhe (iv) për respektimin e afateve kohore të përcaktuara në këtë Kontratë dhe/ose Legjislacionin e Zbatueshëm.
1. Komunikimi Teknik. Të gjitha komunikimet ose njoftimet lidhur me detyrimet dhe të drejtat kontraktuale që lindin nga kjo Kontratë, duhet të bëhen me Përfaqësuesin e Pronarit, sipas metodave të përcaktuara te Neni 11.05 (Njoftimet) i kësaj Kontrate.
[bookmark: _Ref109830667][bookmark: _Toc118206996]Afati për Përfundimin e Kompleksit Ndërtimor
1. [bookmark: _Ref70190872][bookmark: _Ref109724483][bookmark: _Ref118119194]Afati kohor për Përfundimin e Kompleksit Ndërtimor. Zhvilluesi merr përsipër dhe bie dakord se, afati kohor maksimal për zbatimin e Kompleksit Ndërtimor, do të jetë afati i përcaktuar në Lejen e Ndërtimit për përfundimin e punimeve të miratuara nga KKT-ja (në vijim “Data e Planifikuar e Përfundimit”).
1. Afati për Përfundimin e Plotë. Pavarësisht paragrafit të mësipërm, i gjithë Kompleksi Ndërtimor që do të ndërtohet te kjo Pasuri, duhet të përfundojë brenda Datës së Përfundimit të parashikuar në Marrëveshjen Kuadër. Mospërfundimi i të gjithë Kompleksit Ndërtimor brenda Datës së Përfundimit, përveçse kur ndryshohet ose shtyhet shprehimisht në përputhje me Marrëveshjen Kuadër, i jep Pronarit të drejtën ta zgjidhë këtë Kontratë në përputhje me Marrëveshjen Kuadër.
[bookmark: _heading=h.3l18frh][bookmark: _Ref70192874][bookmark: _Ref70193248][bookmark: _Ref70194913][bookmark: _Toc118206997]Braktisja e Punimeve
Në rast se Zhvilluesi i Braktis punimet për arsye që nuk lidhen me Forcën Madhore, Palët bien dakord se do të zbatojnë dispozitat e Marrëveshjes Kuadër.
[bookmark: _Ref109828242][bookmark: _Toc118206998][bookmark: _Ref70190698]Procesi për Përcaktimin e të Metave
[bookmark: _Ref109830811]Në rast se gjatë kryerjes së detyrave të tij sipas Legjislacionit të Zbatueshëm, Mbikëqyrësi i Pavarur identifikon dhe verifikon të meta, ai do ta njoftojë Zhvilluesin për këto të meta me shkrim (“Njoftimi i të Metave”). Zhvilluesi merr përsipër të ndërmarrë veprime korrigjuese që mund të jenë të nevojshme, në mënyrë që të mos shkelen afatet kohore të përcaktuara në Lejen e Ndërtimit për Përfundimin e Kompleksit Ndërtimor.
[bookmark: _heading=h.1rvwp1q][bookmark: _Ref70196012][bookmark: _Toc118206999]REGJISTRIMI NË ASHK; KONTRATA E TRANFERIMIT TË TITUJVE
[bookmark: _heading=h.1664s55][bookmark: _Toc118207000]Certifikata e Përdorimit 
[bookmark: _heading=h.3q5sasy]Zhvilluesi, brenda 30 (tridhjetë) Ditësh Pune nga përfundimi i Kompleksit Ndërtimor, do t’i dorëzojë Entitetit Qeveritar kërkesën për t’u pajisur me një Certifikatë Përdorimi, së bashku me procesverbalin e miratimit dhe dokumentacionin shoqërues. Nëse, pas dorëzimit të aplikimit, autoriteti përkatës vendos të lëshojë një certifikatë mospërputhshmërie (sipas Nenit 27.7 (b) të VKM-së 408), Zhvilluesi do të bëjë gjithçka të nevojshme, përfshirë, por pa kufizim, kryerjen e punimeve, riparimeve ose modifikimeve, dhe çdo veprim tjetër të nevojshëm, për të siguruar përputhshmëri, duke respektuar afatet kohore të vendosura nga Entiteti përkatës Qeveritar në aktin e konstatimit për marrjen e Certifikatës së Përdorimit, ose ndryshe.
[bookmark: _heading=h.25b2l0r][bookmark: _Ref109737071][bookmark: _Toc118207001][bookmark: _heading=h.kgcv8k]Fillimi i Procedurës së Regjistrimit në ASHK
Brenda 30 (tridhjetë) Ditësh Pune nga data e lëshimit të Certifikatës së Përdorimit që vërteton përfundimin e punimeve në përputhje me kushtet e Lejes së Ndërtimit, Zhvilluesi do të fillojë, me shpenzimet e veta, procedurat përkatëse me Entitetin Qeveritar për regjistrimin e Kompleksit Ndërtimor në ASHK.
[bookmark: _heading=h.34g0dwd][bookmark: _Ref70190485][bookmark: _Toc118207002]Bashkëpunimi ndërmjet Palëve për Regjistrimin; Kontrata për Transferimin e Titujve
Palët marrin përsipër se gjatë procesit të regjistrimit të Kompleksit Ndërtimor në ASHK, ato do të bashkëpunojnë me njëra-tjetrën në mënyrë që këto procedura të kryhen sa më shpejt të jetë e mundur, në bazë të Legjislacionit të Zbatueshëm, duke përfshirë nënshkrimin, brenda njëzet (20) Ditësh Pune kur kjo të bëhet e mundur ose të kërkohet sipas Legjislacionit të Zbatueshëm, e Kontratës së Transferimit të Titujve (formulari i së cilës përfshihet në këtë Kontratë si  (Kontrata e Transferimit të Titujve)) nëpërmjet së cilës Pronari do të transferojë në favor të Zhvilluesit pronësinë e Pasurisë.
[bookmark: _heading=h.1jlao46][bookmark: _Ref70191238][bookmark: _Ref70193432][bookmark: _Ref118120378][bookmark: _Toc118207003]Afati për Veprimet e Zhvilluesit
Krahas sa më sipër, Zhvilluesi bie dakord dhe pranon se, në të gjitha rastet, kur në zbatim të Legjislacionit të Zbatueshëm Entitetet Qeveritare i ngarkojnë Zhvilluesit kryerjen e një veprimi të caktuar ose aplikimi për të përfunduar regjistrimin e pjesshëm ose përfundimtar të Kompleksit Ndërtimor në ASHK, Zhvilluesi do ta kryejë atë veprim ose aplikim brenda afateve kohore që kërkohen nga Legjislacioni i Zbatueshëm dhe, nëse në ligj nuk janë të përcaktuara afatet kohore, brenda 2 (dy) muajsh nga momenti që ai mund ose duhet ta kryejë atë.
[bookmark: _heading=h.43ky6rz][bookmark: _Ref70193448][bookmark: _Toc118207004]Shpenzimet për Certifikatat e Pronësisë
Zhvilluesi, me shpenzimet e veta, ndërmerr të gjithë hapat dhe procedurat, dhe nënshkruan të gjitha dokumentet që mund të kërkohen nga Entitetet Qeveritare dhe/ose Autoritetet Vendore, duke përfshirë pagesën e tatimeve, taksave, tarifave dhe detyrimeve të ngjashme, që duhet të paguhen në lidhje me zbatimin dhe regjistrimin e Kompleksit Ndërtimor.
[bookmark: _heading=h.2iq8gzs][bookmark: _heading=h.xvir7l][bookmark: _Toc118207005]Dokumentacioni nga Pronari
Pronari do t’i sigurojë Zhvilluesit çdo informacion dhe dokumentacion që kërkohet nga Legjislacioni i Zbatueshëm, për t’i mundësuar Zhvilluesit të përmbushë detyrimet e tij në bazë të këtij Kreu.
[bookmark: _Toc118207006]TË DREJTAT DHE DETYRIMET E PALËVE
[bookmark: _Toc118207007]Të Drejtat e Pronarit
1. [bookmark: _heading=h.1opuj5n][bookmark: _heading=h.48pi1tg]E drejta e aksesit. Zhvilluesi bie dakord se Pronari, në çdo moment, do të gëzojë të drejtën për të patur akses në të gjithë dokumentacionin e Zhvilluesit, si dhe te vetë Kompleksi Ndërtimor (objekt i njoftimit paraprak të arsyeshëm me shkrim dhe pa ndikuar te punimet normale të Kompleksit Ndërtimor), si dhe të drejtën që në çdo kohë Pronari mund të marrë informacion lidhur me të gjitha aspektet tekniko-ligjore dhe financiare për sa i përket zbatimit të Projektit të Lejes së Ndërtimit. Ky informacion dhe dokumentet shoqëruese, do të vihen në dispozicion të Pronarit pa vonesë dhe brenda një periudhe kohore të arsyeshme, por në asnjë rast, jo më vonë se 20 (njëzet) Ditë Pune nga data e kërkesës me shkrim drejtuar Zhvilluesit.
[bookmark: _Toc118207008]Detyrimet e Pronarit
1. Dokumentet e Pronësisë. Pronari, pas Datës së Nënshkrimit të kësaj Kontrate, ka detyrimin të vërë në dispozicion të Zhvilluesit kopje (të noterizuara) të të gjitha dokumenteve përkatëse mbi të drejtën e pronësisë lidhur me Pasurinë objekt të Kontratës dhe çdo dokumenti tjetër që do të konsiderohet i nevojshëm për zbatimin e kësaj Kontrate.
1.  Ndalimet lidhur me Pasurinë. Me nënshkrimin e kësaj Kontrate dhe deri në zgjidhjen e saj të njëanshme nga ana e Pronarit, ky i fundit nuk ka të drejtë të kryejë veprime depozitimi, të hipotekojë Pasurinë, ose të kryejë veprime të tjera ligjore, me qëllim Vendosje Barre mbi Pasurinë objekt të kësaj Kontrate.
1.  Detyrimet lidhur me Pasurinë. Pronari është i detyruar të ofrojë të gjithë asistencën e nevojshme për realizimin dhe përfundimin e kësaj Kontrate, krijimin e kushteve për fillimin e punimeve, marrjen në zotërim të Pasurisë nga Zhvilluesi, krijimin e lehtësirave për Zhvilluesin që të kryejë studimet e nevojshme mbi Pasurinë objekt të Kontratës (për aq kohë sa këto lehtësira varen nga Pronari), si dhe çdo detyrim tjetër që parashikohet shprehimisht në këtë Kontratë dhe lidhur me Pasurinë për Pronarin.
[bookmark: _heading=h.2nusc19][bookmark: _heading=h.1302m92][bookmark: _Toc118207009]Të Drejtat e Zhvilluesit
1. Dorëzimi i Pasurisë. Me marrjen në dorëzim të Pasurisë në përputhje me dispozitat e këtij Kreu, Zhvilluesi ka të drejtën ekskluzive të hyjë, të marrë në zotërim Pasurinë dhe, pas marrjes së Lejes së Ndërtimit, të marrë përsipër, me shpenzimet e veta, ndërtimin e Kompleksit Ndërtimor sipas kushteve të kësaj Kontrate dhe Marrëveshjes Kuadër, duke përfshirë përgatitjen e Kantierit të Ndërtimit për ndërtimin e Kompleksit Ndërtimor në përputhje me dispozitat e kësaj Kontrate, Marrëveshjes Kuadër dhe Legjislacionit të Zbatueshëm.
1. [bookmark: _heading=h.3mzq4wv][bookmark: _Ref70194991]Përdorimi i Pasurisë. Zhvilluesi ka të drejtë ta përdorë Pasurinë brenda afateve kohore dhe në përputhje me kushtet e parashikuara në këtë Kontratë për të zhvilluar Kompleksin Ndërtimor sipas Lejes së Ndërtimit që do të miratohet nga Entiteti Qeveritar.
1. [bookmark: _Ref118109014][bookmark: _heading=h.2250f4o][bookmark: _Ref70195010]Kontraktimi me Palët e Tjera. Si subjekt i kufizimeve të përcaktuara në Statutin e Zhvilluesit lidhur me transaksionet me Bashkëpunëtorët, Zhvilluesi ka të drejtë që, pa pasur nevojë për autorizim apo miratim të veçantë nga Pronari, të kontraktojë palë të treta për realizimin e objektivave të tij, lidhur me aspektet teknike dhe ligjore të nevojshme për plotësimin e dokumentacionit ligjor që kërkohet për marrjen e Lejes së Ndërtimit, si dhe për realizimin e proceseve të caktuara dhe specifike të punimeve, që shkojnë përtej kapaciteteve teknike të Zhvilluesit dhe që kërkojnë disa specializime, në përputhje me paragrafin (d) më poshtë. Pavarësisht sa më sipër dhe çdo nënkontraktimi në zbatimin e paragrafit (d) më poshtë, Zhvilluesi mbetet i vetmi përgjegjës ndaj Pronarit për përmbushjen e detyrimeve të kësaj Kontrate.
1. [bookmark: _Ref118109045][bookmark: _heading=h.haapch][bookmark: _Ref70193931]Nënkontraktimi. Si subjekt i kufizimeve të përcaktuara në Statutin e Zhvilluesit lidhur me transaksionet me Bashkëpunëtorët, Pronari nëpërmjet kësaj Kontrate jep miratimin paraprak se Zhvilluesi ka të drejtë të lidhë, për nevoja të veçanta ndërtimi ose procese të specifikuara ndërtimi, marrëveshje nënkontraktimi. Pavarësisht sa më sipër, Zhvilluesi nuk mund të transferojë Lejen e Ndërtimit, detyrimin për zhvillimin e Kompleksit Ndërtimor apo çdo detyrim të lindur nga kjo Kontratë tek një person tjetër, drejtpërdrejt ose tërthorazi (nëpërmjet funksionimit të ligjit ose ndryshe) pa miratimin me shkrim të Pronarit. 
1. Regjistrimi i Kontratës në ASHK. Zhvilluesi ka të drejtë që, brenda 30 (tridhjetë) Ditësh Pune nga dita e nënshkrimit të kësaj Kontrate, ta depozitojë këtë Kontratë për regjistrim në ASHK, për kufizimin e të drejtave të Pronarit mbi Pasurinë dhe për të kërkuar bllokimin e kësaj Pasurie në favor dhe në emër të tij deri në realizimin dhe përfundimin e punimeve. Pronari ka të drejtën ta regjistrojë këtë Kontratë pas nënshkrimit të saj. Pavarësisht nga sa më sipër, nëse Kontrata zgjidhet në bazë të Neni 9.02 (Zgjidhja e Kontratës), secila Palë mund të aplikojë në ASHK për heqjen e këtyre kufizimeve.
1. Marrja e Pronësisë së Pasurisë. Zhvilluesi merr titullin për Pasurinë pasi ka përfunduar ndërtimin e Kompleksit Ndërtimor, sipas dispozitave të kësaj Kontrate dhe të Kontratës së Transferimit të Titujve.
1. [bookmark: _heading=h.319y80a]Ekskluziviteti. Në përputhje me termat dhe kushtet e parashikuara në këtë Kontratë, Pronari i jep Zhvilluesit: (i) të drejtën ekskluzive dhe e autorizon Zhvilluesin të financojë, ndërtojë dhe transferojë hapësirat e ndërtimit të Kompleksit Ndërtimor, që do të ndërtohet mbi Pasuri, si dhe (ii) njeh të drejtën, fuqitë dhe privilegjet që lindin nga kjo Kontratë, përfshirë, por pa kufizim, të drejtën për ta transformuar Pasurinë ose për të menazhuar, reklamuar dhe/ose shitur sipërfaqet dhe strukturat përkatëse të ndërtimit.
[bookmark: _Toc118207010]Detyrimet e Zhvilluesit 
1. Shpenzimet Financiare. Zhvilluesi ka detyrimin dhe merr përsipër të përballojë të gjitha shpenzimet financiare dhe detyrimet ligjore lidhur me:
0. Përgatitjen e studimit paraprak të fizibilitetit të zhvillimit të Pasurisë, kryerjen e të gjitha studimeve urbane, teknike dhe ligjore për të plotësuar të gjithë dokumentacionin e nevojshëm tekniko-ligjor për pajisjen me lejet dhe autorizimet përkatëse;
0. Hartimin e Projektit të Ndërtimit, projektit të zbatimit, projektit elektrik, hidrosanitar, ngrohës dhe ftohës, të mbrojtjes nga zjarri, si dhe të çdo dokumentacioni tjetër tekniko-ligjor që do të nevojitet lidhur me zhvillimin/përdorimin e Kompleksit Ndërtimor, deri në regjistrimin e tij në ASHK;
0. [bookmark: _heading=h.1gf8i83]Të gjitha detyrimet financiare dhe ligjore lidhur me regjistrimin e Lejes së Ndërtimit, regjistrimin e përkohshëm të ndërtimit bazë, regjistrimin e kësaj Kontrate, regjistrimin përfundimtar të Kompleksit Ndërtimor në ASHK, duke përfshirë pagesën e të gjitha taksave për leje, taksave apo tatimeve të tjera që mund të lindin gjatë zbatimit të ndërtimit dhe që kërkohet të paguhen sipas ligjit, nëse do të gjejnë zbatim (përveç atyre të parashikuara shprehimisht në Nenin 10.12 (Kontributi tatimor i Qeverisë Shqiptare) të Marrëveshjes Kuadër, shpenzimet noteriale ose ndonjë regjistrim tjetër të nevojshëm, parashikuar nga Legjislacioni i Zbatueshëm;
0. Aplikimin për lëshimin dhe sigurimin e një Certifikate Përdorimi nga Entiteti Qeveritar dhe/ose Autoriteti Vendor;
0. Çdo detyrim tjetër financiar, që është përcaktuar si detyrim i Zhvilluesit në këtë Kontratë.
1. Realizimi i Investimit. Zhvilluesi, në përputhje me Marrëveshjen Kuadër, këtë Kontratë dhe Lejen e Ndërtimit, merr përsipër financimin e plotë të këtij Projekti dhe bie dakord se do të kryejë të gjithë investimin për realizimin e objektit të kësaj Kontrate dhe Lejes së Ndërtimit. 
Punimet në Territorin Përreth. Pas ndërtimit të Kompleksit Ndërtimor, Zhvilluesi merr përsipër të sistemojë, optimizojë dhe të pastrojë pjesën e mbetur të Pasurisë që përfshin: ndërtimin e rrugëve të asfaltuara dhe trotuareve të shtruara, mbjelljen e pemëve, largimin e materialeve të ndërtimit, mbetjeve të ndërtimit, largimin e strukturave të përkohshme lidhur me ndërtimin e Kompleksit Ndërtimor, dhe instalimin e ndriçimit, të gjitha në përputhje me standardin më të lartë në vend, bazuar në Legjislacionin e Zbatueshëm. Të gjitha këto punime konsiderohen pjesë thelbësore për përfundimin e Kompleksit Ndërtimor dhe, duke qenë se janë subjekt i kërkesave të Legjislacionit të Zbatueshëm, do të kryhen brenda afatit kohor të përcaktuar në Neni 4.05 (Afati për Përfundimin e Kompleksit Ndërtimor) të kësaj Kontrate.
[bookmark: _heading=h.40ew0vw]Njoftimet e Detyrueshme. Nëse ka ndonjë ngjarje ose rrethanë që mund të bëjë që Zhvilluesi të jetë në shkelje të kësaj Kontrate ose ndryshe të ndikojë te aftësia e Zhvilluesit për të përmbushur detyrimet e tij sipas kësaj Kontrate, Zhvilluesi është i detyruar të njoftojë Pronarin me shkrim në çdo rast brenda një periudhe prej 15 (pesëmbëdhjetë) Ditësh Pune, pasi është vënë në dijeni të kësaj ngjarjeje ose rrethane.
[bookmark: _heading=h.2fk6b3p][bookmark: _Toc118207011]Të Drejtat dhe Detyrimet e Tjera të Palëve
Krahas atyre që janë parashikuar në këtë kapitull, Palët kanë të drejta dhe detyrime të tjera të parashikuara në dispozita të tjera të kësaj Kontrate dhe në Legjislacionin e Zbatueshëm.
KREU I. [bookmark: _Toc118221882]DEKLARIMET, TË DREJTAT DHE DETYRIMET E PALËVE
[bookmark: _Ref109799312][bookmark: _Toc118207013]Deklarimet dhe Garancitë e Palëve
0. [bookmark: _heading=h.1tuee74][bookmark: _Ref70190397][bookmark: _Ref118108619]Organizimi, Ligjshmëria dhe Autoriteti. Palët janë themeluar, vazhdojnë të ekzistojnë, kanë tagër dhe zotësi të plotë juridike, nuk kanë hyrë në procedurë falimentimi, si dhe kanë përmbushur detyrimet ligjore në përputhje me Legjislacionin e Zbatueshëm. Palët zotërojnë të gjitha licensat, lejet, autorizimet dhe miratimet e nevojshme që u duhen për të ushtruar veprimtarinë e tyre siç po e ushtrojnë, përveç atyre licensave, lejeve, autorizimeve dhe miratimeve, mungesa e të cilave, veç e veç apo në tërësi, nuk ka pasur dhe nuk pritet që në mënyrë të arsyeshme të ketë një Ndikim Përkeqësues Thelbësor në aftësinë për të përmbushur detyrimet e tyre sipas kësaj Kontrate (“Ndikim Përkeqësues Thelbësor”).
0. Zotësia; Nënshkrimi dhe Dorëzimi; Zbatimi. Secila nga Palët ka tagër dhe zotësi të plotë juridike për të nënshkruar këtë Kontratë dhe për të kryer transaksionet e përmendura në të. Nënshkrimi i Kontratës, dorëzimi i Kontratës së nënshkruar te Pala tjetër, si dhe kryerja e transaksioneve të përmendura në këtë Kontratë, janë të autorizuara në mënyrë të rregullt nga të gjitha aktet e nevojshme të secilës prej Palëve. Secila nga Palët e ka nënshkruar dhe ia ka dorëzuar Palës tjetër këtë Kontratë të nënshkruar sipas rregullave, dhe kjo Kontratë përbën detyrim të vlefshëm, të ligjshëm, të detyrueshëm dhe të zbatueshëm të secilës Palë në përputhje me kushtet dhe detyrimet që përmban Kontrata dhe Legjislacioni i Zbatueshëm.
0. [bookmark: _heading=h.4du1wux][bookmark: _Ref70190438][bookmark: _Ref118118859]Konfliktet; Lejet. Nënshkrimi i kësaj Kontrate nga secila nga Palët, si edhe kryerja e transaksioneve të përmendura në të dhe zbatimi i kushteve dhe detyrimeve të saj, nuk shkaktojnë ndonjë shkelje, apo nuk shkaktojnë nevojën që të ushtrohet e drejta për të përfunduar, anuluar, apo për të përshpejtuar plotësimin e ndonjë detyrimi, nuk sjellin humbje të përfitimeve thelbësore, ose nuk rezultojnë në krijimin e ndonjë Barre mbi Pasuri, për shkak të konfliktit me ndonjë dispozitë të: (i) dokumenteve të themelimit të Zhvilluesit, (ii) marrëveshjeve, licensave apo çfarëdo prej angazhimeve të tjera të detyrueshme ligjore ku secila nga Palët është palë, (iii) ndonjë urdhër apo vendim gjykate (në vijim “Gjykim”) ose (iv) Legjislacionin e Zbatueshëm, përveçse në rastet e dispozitave (ii) dhe (iii) më sipër, kur individualisht ose në tërësi nuk kanë patur dhe nuk pritet që në mënyrë të arsyeshme të kenë një Ndikim Përkeqësues Thelbësor mbi Palën përkatëse. Secilës nga Palët nuk i kërkohet të marrë, apo të aplikojë për të marrë ndonjë leje, aprovim, licencë, urdhër, apo autorizim nga ndonjë Entitet Qeveritar lidhur me nënshkrimin, dorëzimin, si dhe përmbushjen e detyrimeve të kësaj Kontrate, përveç atyre aprovimeve apo autorizimeve që janë specifikuar shprehimisht në këtë Kontratë.
0. Vërtetësia e Deklaratave. As kjo Kontratë as ndonjë deklaratë, raport, ose dokument i shkruar, i përgatitur dhe i paraqitur, ose që duhet përgatitur dhe paraqitur nga secila nga Palët, sipas kësaj Kontrate ose në lidhje me transaksionet e kryera si pasojë e saj, nuk përmban ndonjë deklarim, apo nuk lë pa përmendur fakte thelbësore të domosdoshme, prania ose mungesa e të cilave do t’i bënte këto deklarata, raporte apo dokumente të pasakta apo të pavërteta.
0. Nuk ka dijeni për Deklarata të Pasakta. Secila nga Palët nuk ka dijeni që, ndonjë nga deklarimet, garancitë apo premtimet e bëra nga vetë Pala apo nga Pala tjetër në këtë Kontratë, mund të mos jenë të vërteta apo të sakta.
0. Mungesa e Shkaqeve që Sjellin Pavlefshmëri. Secila nga Palët nuk ka dijeni për ndonjë shkak që mund të sjellë pavlefshmërinë e Kontratës apo të ndonjë Kreu të saj.
0. Procedura Gjyqësore. Secila nga Palët deklaron se në dijeninë e saj nuk ka asnjë Gjykim, veprim, procedurë apo hetim në ndonjë gjykatë apo institucion tjetër: (i) që mund ta ndalojë atë të nënshkruajë këtë Kontratë, (ii) që ka qëllim ndalimin e kryerjes së veprimeve që janë objekt i kësaj Kontrate, ose (iii) që mund të ndalojë apo që mund të ndikojë thelbësisht dhe negativisht në përmbushjen e detyrimeve të një Pale sipas kësaj Kontrate, ose vlefshmërinë dhe zbatueshmërinë e saj.
[bookmark: _heading=h.2szc72q][bookmark: _Ref109731973][bookmark: _Ref109738704][bookmark: _Ref118120352][bookmark: _Toc118207014]Deklarimet dhe Garancitë e Zhvilluesit
0. Lejet/Autorizimet. Zhvilluesi deklaron se ka aftësi dhe kapacitete të plota teknike dhe ligjore për të lëshuar të gjitha lejet/autorizimet e parashikuara në këtë Kontratë për ndërtimin e Kompleksit Ndërtimor, si dhe për ta realizuar atë brenda termave dhe kushteve të kësaj Kontrate.
0. [bookmark: _heading=h.184mhaj][bookmark: _Ref70194411]Aftësia për të Financuar. Zhvilluesi deklaron dhe garanton se ka kapacitete të plota financiare dhe paguese, aftësi për të marrë hua nga bankat dhe mundësi të tjera financiare, që individualisht ose bashkërisht, janë të mjaftueshme për të kryer investimin dhe për të përfunduar plotësisht ndërtimin e Kompleksit Ndërtimor sipas dispozitave të kësaj Kontrate. Zhvilluesi deklaron se nuk ka arsye të besojë se nuk do të ketë mjete financiare për të kryer investimin brenda kushteve të përcaktuara në këtë Kontratë ose sipas Legjislacionit të Zbatueshëm. Kjo Kontratë përmban detyrime ligjore të vlefshme për Zhvilluesin, për të cilat ai do të jetë përgjegjës, në përputhje me kushtet e parashikuara në këtë Kontratë.
0. [bookmark: _heading=h.3s49zyc][bookmark: _heading=h.279ka65][bookmark: _heading=h.meukdy][bookmark: _Ref70194660][bookmark: _Ref109731963]Mungesa e të Metave. Zhvilluesi deklaron se Kompleksi Ndërtimor, në kohën e marrjes së Certifikatës së Përdorimit, do të jetë pa të meta.
Ndryshimet në Legjislacion. Zhvilluesi deklaron dhe garanton se do të pajtohet me të gjitha detyrimet që mund të lindin nga ndryshimet në Legjislacionin e Zbatueshëm në lidhje me standardet teknike dhe cilësore lidhur me Kompleksin Ndërtimor.
[bookmark: _heading=h.36ei31r][bookmark: _Ref118105691][bookmark: _Ref118120406][bookmark: _Toc118207015]Deklarimet dhe Garancitë e Pronarit
0. Pronësia e Tokës. Pronari deklaron se ka titull të ligjshëm pronësie për Pasurinë e përshkruar me detaje në Neni 2.04 (Përshkrimi i Pasurisë Objekt i Kontratës) të kësaj Kontrate. Certifikatat e pronësisë së Pasurisë i janë bashkëngjitur kësaj Kontrate si  (Certifikata(t) e Pronësisë së Pasurisë). Pronari deklaron se, me sa ai është në dijeni, Pasuria e mësipërme nuk është tjetërsuar në asnjë nga format e parashikuara në Legjislacionin e Zbatueshëm, dhe se ai nuk ka lidhur asnjë kontratë ose marrëveshje tjetër biznesi ose zhvillimi me objekt shitjen e Pasurisë ose të një pjese të saj, dhe se kjo Pasuri nuk ka barrë siguruese, barrë hipotekore, të drejta reale ose të drejta të tjera të palëve të treta.
0. Aksesi në Asete. Pronari i garanton Zhvilluesit dhe Personave që e shoqërojnë dhe/ose janë të autorizuar nga ky i fundit, të drejtën e aksesit në Pasuri për ta përdorur atë sipas termave dhe kushteve në këtë Kontratë.
0. Informacion i Vërtetë. Pronari garanton se, për aq sa është në dijeni, i gjithë informacioni i shkëmbyer me Zhvilluesin në këtë Kontratë është i plotë dhe i vërtetë në të gjitha aspektet.
0. Mbrojtja e Titullit. Pronari deklaron se në rast të Pretendimeve nga palë të treta lidhur me titullin e pronësisë për Pasurinë, Pronari, me shpenzimet e veta, do të ndërmarrë të gjithë hapat për t’i zgjidhur këto Pretendime në rrugë juridike ose me marrëveshje pa iu drejtuar gjykatës.
0. Zotërimi i qetë dhe paqësor. Pronari deklaron dhe garanton se pas dorëzimit të Pasurisë, Zhvilluesi do ta zotërojë Pasurinë në mënyrë të qetë dhe paqësore për përdorimin e lejuar dhe se ky zotërim dhe gëzim nuk ndërpritet, cenohet apo pengohet nga kërkesa ose pretendime nga ndonjë palë e tretë lidhur me pronësinë ose titullin. 
0. Bashkëpunimi i Përgjithshëm. Menjëherë me kërkesë të Zhvilluesit, Pronari i siguron Zhvilluesit të gjithë asistencën e arsyeshme dhe dokumentet e nevojshme (duke përfshirë konfirmimin për moskundërshtim, kopje të certifikatës(-ave) të pronësisë për Pasurinë, etj.) për përgatitjen, ose informacione apo dokumente plotësuese që kërkohen nga Entet Qeveritare ose që kërkohen për përfundimin e Kompleksit Ndërtimor. 
[bookmark: _heading=h.1ljsd9k][bookmark: _Toc118207016]Premtimet e Palëve
0. Bashkëpunimi. Palët premtojnë dhe marrin përsipër që të bashkëpunojnë me njëra-tjetrën gjatë gjithë kohës në mirëbesim, si dhe do të sigurohen dhe do të bëjnë të mundur që punonjësit apo konsulentët e tyre të bashkëpunojnë me njëri-tjetrin në mirëbesim, të kryejnë të gjitha veprimet dhe të ndërmarrin të gjitha hapat e mundshëm dhe që janë të nevojshëm për, ose lidhur me, vënien në zbatim dhe plotësimin e detyrimeve dhe kushteve të kësaj Kontrate, përfshirë, por pa u kufizuar, nënshkrimin e dokumenteve të tjera të nevojshme për të kryer e dhënë fuqi të plotë parashikimeve të kësaj Kontrate dhe qëllimeve të Palëve të pasqyruara në të. Pronari do të nënshkruajë një prokurë të posaçme që do t’i mundësojë Zhvilluesit të marrë pjesë në mbledhjet me Autoritetet Vendore ose Entet Qeveritare për të komunikuar rreth aspekteve teknike të Projektit për Lejen e Ndërtimit.
0.  Veprimet e Arsyeshme. Palët premtojnë dhe marrin përsipër që do të veprojnë gjithmonë në mënyrë të arsyeshme dhe në përputhje me Legjislacionin e Zbatueshëm gjatë ushtrimit të të drejtave apo diskrecionit që u është dhënë nga kjo Kontratë.
[bookmark: _Ref109732242][bookmark: _Toc118207017][bookmark: _Ref70196070][bookmark: _Ref70196087][bookmark: _Ref70196186]DËMSHPËRBLIMI 
[bookmark: _Ref70190775][bookmark: _Ref109724876][bookmark: _Toc118207018]Dëmshpërblimi
Në përputhje me dispozitat e kësaj Kontrate, secila prej Palëve (në cilësinë e palës dëmshpërblyese, në vijim “Pala Dëmshpërblyese”) bie dakord ta dëmshpërblejë Palën tjetër (në cilësinë e palës së dëmshpërblyer, në vijim “Pala e Dëmshpërblyer”) dhe ta mbrojë atë nga Dëmet e shkaktuara, bazuar në, ose që lindin nga, por pa kufizim, mospërmbushja e detyrimeve, deklaratave, garancive, kushteve ose premtimeve të tjera që përmban kjo Kontratë nga ana e Palës Dëmshpërblyese.
[bookmark: _heading=h.zu0gcz][bookmark: _Toc118207019]Pretendimet nga Palët e Treta
0. [bookmark: _heading=h.3jtnz0s]Mbrojtja nga Pala Dëmshpërblyese. Menjëherë pas: (i) vënies në dijeni për fakte, ndodhi apo ngjarje që mund të sjellin një Pretendim sipas kësaj Kontrate; ose (ii) marrjes së njoftimit për Pretendime nga një Person palë e tretë kundrejt Palës Dëmshpërblyese, Pala e Dëmshpërblyer e njofton Palën Dëmshpërblyese me shkrim për natyrën dhe bazën e Pretendimit. Pala Dëmshpërblyese ka të drejtën ta mbrojë Pretendimin me shpenzimet e veta dhe duke zgjedhur avokatin e saj, i cili është i pranueshëm për Palën e Dëmshpërblyer, me kushtin që : (x) Brenda (tridhjetë) 30 ditësh nga marrja e njoftimit nga Pala e Dëmshpërblyer, Pala Dëmshpërblyese e njofton Palën e Dëmshpërblyer se do të bëjë këtë mbrojtje dhe (y) Pala Dëmshpërblyese nuk do të hyjë në marrëveshje zgjidhjeje me pretenduesin pa miratimin e Palës së Dëmshpërblyer.
0. Mbrojtja nga Pala e Dëmshpërblyer. Në rast se Pala Dëmshpërblyese refuzon të marrë përsipër mbrojtjen e Pretendimit: (i) Pala e Dëmshpërblyer do ta mbrojë atë vetë dhe (ii) Pala Dëmshpërblyese do të mbetet përgjegjëse për çdo Dëm që mund t’i shkaktohet Palës së Dëmshpërblyer si rezultat i Pretendimit. Pavarësisht se cila Palë do ta marrë përsipër mbrojtjen e Pretendimit, secila Palë vë në dispozicion të Palës tjetër, me kërkesën e saj, të gjithë informacionin dhe dokumentacionin e arsyeshëm dhe të nevojshëm për të mbështetur procesin e mbrojtjes kundrejt Pretendimit, si dhe për të verifikuar çdo Dëm të shkaktuar nga Pretendimi.
[bookmark: _heading=h.1yyy98l][bookmark: _Ref70195245][bookmark: _Ref70195977][bookmark: _Ref70195979][bookmark: _Toc118207020]MOSPËRMBUSHJA DHE ZGJIDHJA E KONTRATËS
[bookmark: _Ref70264854][bookmark: _Toc118207021][bookmark: _Ref70193853][bookmark: _Ref70194492][bookmark: _Ref70194716]Rast Mospërmbushjeje
[bookmark: _Ref118118713]Rast Mospërmbushjeje i Zhvilluesit.  Ngjarjet në vijim, të cilat nuk janë rregulluar edhe pas kalimit të Periudhës së Korrigjimit, me përjashtim të rasteve kur kanë ndodhur për shkak të Forcës Madhore, do të përbëjnë ngjarje të mospërmbushjes nga ana e Zhvilluesit (në vijim “Rast Mospërmbushjeje i Zhvilluesit”):
Zhvilluesi Braktis Punimet;
Zhvilluesi shkel deklarimet dhe garancitë e parashikuara te Neni 7.02 (Deklarimet dhe Garancitë e Zhvilluesit) i kësaj Kontrate;
Zhvilluesi shkel dispozitat e Neni 5.04 (Afati për Veprimet e Zhvilluesit) të kësaj Kontrate;
Zhvilluesi nuk njeh detyrimet e kësaj Kontrate dhe deklaron se nuk u nënshtrohet atyre;
Zhvilluesi nuk respekton ose nuk zbaton detyrimet e kësaj Kontrate.
Çdo shkelje thelbësore në kuadër të Marrëveshjeve të Transaksionit.
[bookmark: _Ref118108766]Rast Mospërmbushjeje i Pronarit.  Ngjarjet në vijim, të cilat nuk janë rregulluar edhe pas kalimit të Periudhës së Korrigjimit, me përjashtim të rasteve kur kanë ndodhur për shkak të Forcës Madhore do të përbëjnë ngjarje të mospërmbushjes nga ana e Zhvilluesit (në vijim “Rast Mospërmbushjeje i Pronarit”):
0. Pronari shkel deklarimet dhe garancitë e parashikuara te Neni 7.03 (Deklarimet dhe Garancitë e Pronarit) i kësaj Kontrate;
Zhvilluesi nuk njeh detyrimet e kësaj Kontrate dhe deklaron se nuk u nënshtrohet atyre;
Pronari nuk pajtohet ose zbaton detyrimet e kësaj Kontrate.
Çdo shkelje thelbësore në kuadër të Marrëveshjeve të Transaksionit.
[bookmark: _Ref109732400][bookmark: _Ref109736339][bookmark: _Toc118207022]Zgjidhja e Kontratës
Pavarësisht nga çdo dispozitë tjetër në këtë Kontratë, kjo Kontratë mund të zgjidhet dhe detyrimet që përmbahen në të, të ndërpriten në çdo kohë:
0. Kur Marrëveshja Kuadër zgjidhet në përputhje me kushtet e saj;
0. Kur ka pasur Rast Mospërmbushjeje dhe nëse kjo mospërmbushje është e korrigjueshme dhe nuk është korrigjuar brenda 6 (gjashtë) muajsh nga njoftimi me shkrim nga Pala në mospërmbushje;
Me pranimin me shkrim të Palëve.
[bookmark: _Toc118207023]Pasojat e Zgjidhjes
Nëse kjo Kontratë zgjidhet sipas parashikimeve të bëra te Neni 9.02 (Zgjidhja e Kontratës) i kësaj Kontrate, kjo Kontratë nuk është më e vlefshme, dhe nuk përmban më detyrime për Palët përveç detyrimeve për veprimet përkatëse që Palët do të ndërmarrin siç përcaktohen te Marrëveshja Kuadër.
[bookmark: _Toc118207024]Mbijetesa e Dispozitave të Kontratës pas Zgjidhjes
Pavarësisht zgjidhjes së Kontratës, dispozitat e Neni 4.03 (Cilësia e Ndërtimit), Neni 7.02(c) (Mungesa e të Metave), KREU VIII (Dëmshpërblimi), KREU X (Zgjidhja e Mosmarrëveshjeve), Neni 11.02 (Konfidencialiteti), do të mbijetojnë dhe do të vazhdojnë të jenë në fuqi edhe pas zgjidhjes së Kontratës sipas Neni 9.02 (Zgjidhja e Kontratës).
[bookmark: _Ref109732336][bookmark: _Toc118207025][bookmark: _Ref70196134]ZGJIDHJA E MOSMARRËVESHJEVE 
[bookmark: _Ref70190623][bookmark: _Toc118207026]Përpjekjet për Mirëkuptim 
Palët bien dakord se do të përpiqen të zgjidhin me mirëkuptim çdo ankesë, keqkuptim apo mosmarrëveshje (“Mosmarrëveshje”) që vjen si pasojë ose lidhet me këtë Kontratë.
[bookmark: _heading=h.3bj1y38][bookmark: _Toc118207027]Gjykata Kompetente
Në rast se Palët nuk arrijnë t’i zgjidhin Mosmarrëveshjet me mirëkuptim, zgjidhja e mosmarrëveshjeve do të bëhet në përputhje me dispozitat e zgjidhjes së mosmarrëveshjeve në Marrëveshjen Kuadër, përveçse kur kërkohet ndryshe nga Legjislacioni i Zbatueshëm.
[bookmark: _heading=h.1qoc8b1][bookmark: _Toc118207028]Legjislacioni i Zbatueshëm
Kjo Kontratë është hartuar dhe do të interpretohet në përputhje me Legjislacionin e Zbatueshëm.
[bookmark: _Toc118207029]TË NDRYSHME
[bookmark: _Toc118207030]Forca Madhore
Pasojat e ardhura në këtë Kontratë për shkak të Forcës Madhore, do të rregullohen në të njëjtën mënyrë si në Marrëveshjen Kuadër.
[bookmark: _heading=h.14ykbeg][bookmark: _heading=h.3oy7u29][bookmark: _Ref70194693][bookmark: _Toc118207031]Konfidencialiteti
Rregullimi i Informacionit Konfidencial për këtë Kontratë, do të bëhet në të njëjtën mënyrë si në Marrëveshjen Kuadër.
[bookmark: _heading=h.243i4a2][bookmark: _Toc118207032]Transferimi tek Palët e Treta  
Përveçse si parashikohet te Neni 4.06 (Braktisja e Punimeve), Neni 6.03(c) (Të Drejtat e Zhvilluesit; Kontraktimi me Palët e Tjera), Neni 6.03(d) (Nënkontraktimi) i kësaj Kontrate, kjo Kontratë dhe të drejtat dhe detyrimet që rrjedhin prej saj nuk janë të transferueshme nga Zhvilluesi pa marrë më parë pëlqimin me shkrim nga Pronari. Në veçanti, pavarësisht nga çdo parashikim ndryshe në këtë Kontratë apo Legjislacionin e Zbatueshëm, Zhvilluesi nuk mund të transferojë Lejen e Zhvillimit, Lejen e Ndërtimit, detyrimin për zhvillimin e Kompleksit Ndërtimor apo çdo detyrim të lindur nga kjo Kontratë tek një Person tjetër, pa miratimin me shkrim të Pronarit. Çdo përpjekje për transferim të të drejtave apo detyrimeve në kundërshtim me këtë Kre, është e pavlefshme.
[bookmark: _heading=h.j8sehv][bookmark: _Toc118207033]Palët e Treta nuk Përfitojnë të Drejta
Kjo Kontratë është lidhur vetëm mes Palëve dhe mund të zbatohet vetëm prej tyre. Kjo Kontratë nuk mund të interpretohet në asnjë rast se krijon të drejta për ndonjë palë të tretë, përfshirë punonjësit, agjentët, përfaqësuesit, kontraktorët, furnizuesit ose konsumatorët e një Pale. Një Person i cili nuk është Palë në këtë Kontratë, nuk gëzon asnjë të drejtë sipas kësaj Kontrate.

[bookmark: _heading=h.338fx5o][bookmark: _heading=h.1idq7dh][bookmark: _Ref109823494][bookmark: _Toc118207034]Njoftimet
Njoftimet dhe çdo lloj tjetër komunikimi në lidhje me këtë Kontratë, do të kryhen në përputhje me dispozitat për njoftimet në Marrëveshjen Kuadër.
Adresat ku Palët mund të njoftojnë njëra-tjetrën, janë si më poshtë:
Për Pronarin:
                                    Albanian Seaports Development Company

      Adresa:                  Rruga “Tregtare” Lagjja nr.1, Porti Durrës, Shqipëri.
      
      Në vëmendje të:    [Administratori]

      E-mail:                 paradhoma@asdc.al; info@asdc.al
Për Zhvilluesin:
      Adresa:

      Në vëmendje të:

      E-mail:

Ndryshimi i Adresës ose Emrit. Secila Palë do ta njoftojë menjëherë Palën tjetër të kësaj Kontrate, në rast ndryshimi të të dhënave të specifikuara në këtë Kre.
[bookmark: _heading=h.42ddq1a][bookmark: _Toc118207035]Heqja Dorë
[bookmark: _Hlk118194517]Asnjë mospërmbushje ose vonesë në përmbushje nga secila Palë në ushtrimin e ndonjë të drejte ose kompetence të parashikuar në këtë Kontratë nuk mund të konsiderohet si heqje dorë, dhe as ushtrimi i pjesshëm apo vetëm i një të drejte, as braktisja ose mosndjekja e hapave të mëtejshëm për t’i zbatuar këto të drejta apo kompetenca, nuk do të interpretohet në asnjë rast si arsye për t’u bërë pengesë që Pala të ushtrojë në një kohë tjetër këto të drejta apo kompetenca, apo të ushtrojë në çdo rast të drejta apo kompetenca të tjera.
[bookmark: _heading=h.2hio093][bookmark: _Toc118207036]Veçueshmëria
Nëse ndonjë dispozitë e kësaj Kontrate konsiderohet e paligjshme, e pavlefshme ose e pazbatueshme nga një Entitet Qeveritar, kësaj dispozite nuk do t’i jepet asnjë efekt dhe do të konsiderohet se nuk është përfshirë në këtë Kontratë, por pa shfuqizuar dispozitat e tjera të Kontratës. Dispozita e paligjshme, e pavlefshme ose e pazbatueshme, do të zëvendësohet me një dispozitë të ligjshme, të përshtatshme, të vlefshme, të zbatueshme dhe që i afrohet sa më shumë synimit dhe qëllimit të dispozitës së paligjshme, të pavlefshme ose të pazbatueshme.
[bookmark: _heading=h.wnyagw][bookmark: _Toc118207037]Marrëveshja e Plotë
Kjo Kontratë përbën marrëveshjen e plotë midis Palëve në lidhje me objektin e kësaj Kontrate. Nuk ka asnjë kusht, detyrim, garanci ose marrëveshje të tjera mes Palëve në lidhje me objektin e kësaj Kontrate (me gojë ose me shkrim, të shprehur, nënkuptuar ose të çfarëdo forme), përveç atyre të përcaktuara në mënyrë specifike në këtë Kontratë, përveç sa parashikohet në Marrëveshjen Kuadër dhe/ose në Marrëveshjet e Transaksionit.
[bookmark: _heading=h.3gnlt4p][bookmark: _Toc118207038]Ndryshimet
[bookmark: _heading=h.1vsw3ci]Ndryshimet e kësaj Kontrate, përfshirë dhe Shtojcat e saj, janë të vlefshme vetëm nëse bëhen me shkrim dhe nënshkruhen nga të dyja Palët.
[bookmark: _heading=h.4fsjm0b][bookmark: _Toc118207039]Shpenzimet 
Përveç kur është shprehur specifikisht ndryshe në këtë Kontratë, secila Palë është përgjegjëse për çdo shpenzim në lidhje me negocimin apo nënshkrimin e kësaj Kontrate dhe detyrimet që rrjedhin prej saj. Pavarësisht nga sa më lart, shpenzimet noteriale dhe shpenzimet në lidhje me regjistrimin në ASHK të kësaj Kontrate dhe kontratave të lidhura me të, do të përballohen nga Zhvilluesi.
[bookmark: _Toc118207040]Asnjë Interpretim Kundër Hartuesit
Palët pranojnë që kjo është një Kontratë e negociuar. Fakti që njëra Palë e Kontratës (apo këshilltarët e saj) ka hartuar Kontratën apo një dispozitë të caktuar të saj, apo se ajo përfiton nga ajo dispozitë, nuk do të përdoret kundër saj në interpretimin e kushteve të Kontratës.
[bookmark: _heading=h.2uxtw84][bookmark: _heading=h.1a346fx][bookmark: _heading=h.3u2rp3q][bookmark: _Toc118207041]Të Kuptuarit e Dokumenteve dhe Dispozitave
Palët pranojnë dhe janë dakord se ato i kanë lexuar dhe kuptuar kushtet, detyrimet dhe të drejtat e lindura nga kjo Kontratë dhe se kanë pasur mundësinë të këshillohen me juristë sipas zgjedhjes së tyre.
[bookmark: _heading=h.2981zbj][bookmark: _Toc118207042]Kopjet e Njëjta
Kjo Kontratë mund të nënshkruhet në disa kopje, dhe çdonjëra prej të cilave kur është e nënshkruar dhe dorëzuar nga të dyja Palët në mënyrë të rregullt, do të konsiderohet si origjinale dhe të gjitha së bashku do të përbëjnë një dokument të vetëm.
[bookmark: _heading=h.odc9jc]


[Pjesa tjetër e faqes është lënë qëllimisht bosh]

Unë noteri deklaroj se mora autorizimin për përdorimin e të dhënave personale të Palëve dhe se të dhënat e përdoruara nga unë në këtë dokument do të jenë konfidenciale dhe vetëm për qëllimin e redaktimit të këtij akti dhe regjistrimit të tij në RNSH dhe NISA. Përpunimi i të dhënave në akt do të bëhet në respektim të plotë dhe zbatim rigoroz të dispozitave të ligjit “Për mbrojtjen e të dhënave personale” Nr. 9887, datë 10/03/2008, i ndryshuar.
Unë noteri deklaroj se ua lexova dhe shpjegova Palëve aktin me zë të lartë dhe qartë. Palët deklarojnë se e kanë kuptuar atë, e gjejnë në përputhje me vullnetin e tyre të lirë dhe të plotë, dhe e pranojnë atë.
NË DËSHMI TË SA MË SIPËR, dhe në praninë time, Noterit, [●], Palët në [●] nënshkruajnë rregullisht me vullnetin e tyre të plotë dhe të lirë sipas parashikimeve të ligjit dhe unë, Noteri vërtetoj sa më sipër sipas legjislacionit të Republikës së Shqipërisë. Kjo Kontratë nënshkruhet në tre kopje origjinale në gjuhën shqipe, prej të cilave një kopje depozitohet pranë meje Noterit, një kopje i dorëzohet Pronarit dhe një Zhvilluesit.

PALËT
ZHVILLUESI
[●]
Përfaqësuar nga:								
[●]							
________________________________

PRONARI
[●]
Përfaqësuar nga:
[●]

_____________________________

Noteri
[bookmark: _Hlk118123124][●]

[bookmark: _Ref118123783][bookmark: _Toc118207043]SHTOJCA 1
Pasuria e Pronarit





















[bookmark: _Ref118123832][bookmark: _Toc118207044]SHTOJCA 2
Certifikata(t) e Pronësisë së Pasurisë





















[bookmark: _Ref118124036][bookmark: _Toc118207045]SHTOJCA 3
Procesverbali i Dorëzimit të Pasurisë





















[bookmark: _Ref118124154][bookmark: _Toc118207046]SHTOJCA 4 
Kontrata e Transferimit të Titujve






















[bookmark: _Ref118200214][bookmark: _Toc118207047]SHTOJCA 5
Projekti i Ndërtimit


Faqja 9 nga 9

